Dorëhiqet i dërguari i Kosovës në Beograd – MPJ propozon zevendësimin
Lulzim Peci tha se dorëheqja pasoi mospajtimet me kryeministrin e Kosovës, Hashim Thaçi
Zyrtari ndërlidhës i Kosovës në Beograd, Lulzim Peci, dha dorëheqje nga ky post vetëm dy ditë pas fillimit të punës. Në një letër dërguar presidentes së Kosovës, ai thekson se jep dorëheqje të pakthyeshme nga shërbimi diplomatik i Kosovës. “”, thuhet në letrën e zotit Peci. Ai më tej shpreh bindjen se sic thuhet “”. Ministria e jashtme e Kosovës nëpërmjet një komunikate për opinion shpjegoi se zoti Peci ishte propozuar të shkarkohej nga detyra për shkak të sic thuhet, veprimeve që bien ndesh me punën e përfaqësuesit të Kosovës. Në njoftim thuhet se kjo ministri I ka “”, thuhet në njoftimin e ministrisë së jashtme të Kosovës, e cila tashmë ka propozuar ambasadorin aktual të Kosovës në Zagreb, Valdet Sadiku për të marrë postin e lënë bosh nga zoti Peci. Të hënën, në Prishtinë dhe në Beograd, filluan punën zyrtarët e parë ndërlidhës ndërmjet të dyja vendeve. Shkëmbimi i zyrtarëve është pjesë e marrëveshjeve të arritura në bisedimet ndërmjet kryeministrave të Kosovës dhe Serbisë, Hashim Thaçi e Ivica Daçiç, me ndërmjetësimin e Bashkimi Evropian. Zyrtarët do të jenë të ngarkuar me lehtësimin e komunikimve ndërmjet të dyja vendeve në funksion të zbatimit të marrëveshjes për normalizimin e marrëdhënieve ndërmjet tyre. Dy muaj më parë, kryeministrat e Kosovës dhe Serbisë, Hashim Thaçi e Ivica Daçiç, u pajtuan me një marrëveshje, ndërsa me 22 maj hartuan edhe një plan të zbatimit të saj, i cili nuk ka filluar ende.Të enjten ata pritet të takohen sërish në Bruksel për të diskutuar rrugët e zbatimit të saj. Marrëveshja u siguron serbëve në veriun e Kosovës një shkallë të lartë të autonomisë, veçanërisht në fushën e policisë dhe gjyqësisë. Fillimi i zbatimit të saj në terren është kusht për përparimin e të dyja palëve në proceset e integrimeve evropiane.